pythainlp/thai-wiki-dataset-v4 huggingface dataset:
เพื่อนซื่อ ชื่อ มาริ

เพื่อนซื่อ... ชื่อ มาริ (; โรมาจิ: "Mari to Koinu no Monogatari") เป็นภาพยนตร์ญี่ปุ่นในปี 2007 กำกับโดย เรียวอิจิ อิโนมาตะ ออกฉายในโรงภาพยนตร์เมื่อวันที่ 8 ธันวาคม 2007 ภาพยนตร์เรื่องนี้มีเค้าโครงมาจากเรื่องจริงของเหตุการณ์แผ่นดินไหวในชูเอ็ตสึ พ.ศ. 2547
เนื้อเรื่อง.
ภาพยนตร์เรื่องนี้ถูกดัดแปลงมาจากหนังสือ "Yamakoshi-mura no Mari to Sanbiki no Koinu" ต่อจากนั้นก็ได้มีการทำนิยายภาพชื่อ " Mari and the Three Puppies of Yamakoshi" และถูกนำมาสร้างเป็นภาพยนตร์ในเวลาต่อมา
ภาพยนตร์เรื่องนี้ถูกสร้างจากเค้าโครงเรื่องจริงของเหตุการณ์แผ่นดินไหวในชูเอ็ตสึ พ.ศ. 2547 กล่าวถึงการรอดชีวิตอย่างปาฏิหาริย์ของแม่สุนัขและลูกของมันเป็นเวลา 16 วันในหมู่บ้านที่ผู้คนอพยพออกไป แผ่นดินไหววัดความรุนแรงได้ถึงชินโดะระดับ7 เมืองยามาโกชิซึ่งมีชื่อเสียงอย่างมากในเรื่องการชนวัวได้รับความเสียหายอย่างรุนแรงจากแผ่นดินไหว หลังจากเกิดแผ่นดินไหวผู้คนถูกอพยพออกไปเพื่อความปลอดภัย เหลือแต่เพียงมาริและลูกของมันอีก 3 ตัว
เตรชีเมดีลาวาเรโด

เตรชีเมดีลาวาเรโด (#เปลี่ยนทาง) หรือ ไดรซินเนิน ([ˌdʁaɪ ˈtsɪnən] ; #เปลี่ยนทาง) เป็นยอดเขาสามยอดในเทือกเขาเซกซ์เทนโดโลไมต์ ทางตะวันออกเฉียงเหนือของประเทศอิตาลี ยอดเขาทั้งสามได้แก่ "ยอดเล็ก" , "ยอดใหญ่"  และ "ยอดตะวันตก"
หฺวายอาน

หฺวายอาน  เดิมเรียก หฺวายยิน  จนถึง ค.ศ. 2001 เป็นนครระดับจังหวัดทางตอนกลางของมณฑลเจียงซู ในภาคตะวันออกของประเทศจีน หฺวายอานตั้งอยู่ทางทิศใต้ของเหลียนยฺหวินก่าง ทิศตะวันออกเฉียงใต้ของซู่เชียน ทิศตะวันตกเฉียงเหนือของหยานเฉิง ทิศเหนือของหยางโจวและหนานจิง และทิศตะวันออกเฉียงเหนือของฉูโจว (มณฑลอานฮุย)
หฺวายอานเป็นบ้านเกิดของหาน ซิ่น ขุนศึกที่มีส่วนสำคัญในการก่อตั้งราชวงศ์ฮั่น อู๋ เฉิงเอิน (1500–1582) นักกวีสมัยราชวงศ์หมิงที่เป็นผู้ประพันธ์"ไซอิ๋ว" และโจว เอินไหล (1898–1976) ผู้นำที่โดดเด่นของพรรคคอมมิวนิสต์จีน และนายกรัฐมนตรีแห่งสาธารณรัฐประชาชนจีนตั้งแต่ปี 1949 จนกระทั่งถึงแก่อสัญกรรมในปี 1976
จากการสำรวจสำมะโนประชากรปี 2020 นครหฺวายอานมีประชากร 4,556,230 คน (4,801,662 คนในปี 2010) และจากการสำรวจสำมะโนประชากรปี 2010 มีประชากร 2,635,406 คนที่อาศัยอยู่ในตัวเมือง ซึ่งประกอบด้วยเขตเมือง 3 แห่ง (เขตทั้งหมดยกเว้นเขตหงเจ๋อ เนื่องจากตัวเมืองยังขยายไปไม่ถึง)
เขตการปกครอง.
นครระดับจังหวัดหฺวายอานแบ่งออกเป็น 7 เขตการปกครองระดับอำเภอ ได้แก่ 4 เขต และ 3 อำเภอ
และยังแบ่งย่อยลงไปอีกเป็น 127 เขตการปกครองระดับตำบล ได้แก่ 84 เมือง, 33 ตำบล และ 10 แขวง
กระท่อมอันโตนีโอ โลกาเตลลี

กระท่อมอันโตนีโอ โลกาเตลลี  หรือ ไดรซิเนนฮุตเทอ  เป็นที่พักพิงในอุทยานธรรมชาติเตรชีเม ในแคว้นเตรนตีโน-อัลโตอาดีเจ ตั้งอยู่ที่ความสูงจากระดับน้ำทะเล 2,450 เมตร ชื่อของอาคารตั้งตาอันโตนีโอ โลกาเตลลี นักบินมากฝีมือที่ถูกสังหารระหว่างสงครามกับเอธิโอเปีย
ประวัติ.
ในปี 1881 เจ้าของโปสต์โฮเต็ลใสเซกซ์เทน คาร์ล สเตมเบอร์เกอร์ (Karl Stemberger) มีแผนจะสร้างที่พักพิงให้กับสโมสรไต่เขาสัญชาติเยอรมัน-ออสเตรีย "Deutscher und Österreichischer Alpenverein", ใกล้กับช่องเขาโตบลิน (Toblin pass) โครงการได้รับการอนุมัติก่อสร้างโดยสโมสรด้วยความตื่นตาตื่นใจที่ที่พักสามารถมองเห็นทิวทัศน์ของเตรชีเมและเขาโดยรอบ อาคารเปิดให้บริการในปี 1883 ก่อนจะถูกทำลายจากแรงระเบิดจากอิตาลีในสงครามโลกครั้งที่หนึ่ง
ในปี 1922 สโมสรไต่เขาไทโรลใต้สร้างที่พักพิงใหม่ขนาดเล็กขึ้นที่จุดเดียวกัน และในปี 1923 ถูกเวนคืนไปโดย CAI สาขาปาดูวา ผู้ต่อมาได้ต่อเติมและก่อสร้างเพิ่มในปี 1935
เซอร์เคิลชาร์ตมิวสิกอะวอดส์

เซอร์เคิลชาร์ตมิวสิกอะวอดส์  หรือชื่อเดิม แกออนชาร์ตมิวสิกอะวอดส์ เป็นรางวัลด้านดนตรีที่สำคัญนำเสนอเป็นประจำทุกปีในเกาหลีใต้โดย Korea Music Content Association โดยอิงตามประสิทธิภาพเชิงพาณิชย์ของเพลงและอัลบั้มตามชาร์ตเพลงแห่งชาติเซอร์เคิลชาร์ต
ตั้งแต่ปี 2017 พิธีมอบรางวัลได้ออกอากาศสดทั่วโลกผ่านเอ็มเน็ตและวีไลฟ์ นอกจากการเปลี่ยนชื่อจากแกออนชาร์ตเป็นเซอร์เคิลชาร์ตแล้ว ในวันที่ 7 กรกฎาคม 2022 มีการประกาศว่าแกออนชาร์ตมิวสิกอะวอดส์จะเปลี่ยนชื่อเป็นเซอร์เคิลชาร์ตมิวสิกอะวอดส์
รางวัล.
รางวัลการค้นพบแห่งปี.
เพลงขายดีแห่งปี
สไตล์แห่งปี.
การผลิตเพลงแห่งปี
รางวัลที่ถูกยกเลิก.
รางวัลผลงานเคป็อป / ผลงานความสำเร็จตลอดกาล.
รางวัลความนิยมโหวตผ่านมือถือ
รางวัลพิเศษ
รางวัลฮอตเทรนด์
โปรดิวเซอร์แห่งปี
แพลตฟอร์มสื่อใหม่
ผู้จัดจำหน่ายดนตรี
วิศวกรเสียงแห่งปี
บันทึก.
รางวัล 'ศิลปินแห่งปี - อัลบั้ม' มากที่สุด
รางวัล 'ศิลปินแห่งปี – ดิจิทัล' มากที่สุด
กอร์โนกรันเด

กอร์โนกรันเด ("เขาใหญ่"; great horn) เป็นจุดสูงสุดของเทือกเขาอัปเปนนีนี ตั้งอยู่ในอาบรุซโซ ทางตอนกลางของประเทศอิตาลี ส่วนหนึ่งของมาสซีฟกรันซัสโซ และเป็นจุดสูงสุดในคาบสมุทรอิตาลีด้วยความสูง จากระดับน้ำทะเล และเป็นยอดเขาที่สูงสุดในอิตาลีภาคพื้นแผ่นดินที่ไม่ได้อยู่ในเทือกเขาแอลป์ และเป็นอันดับสองในประเทศอิตาลีที่ไม่ได้อยู่ในเทือกเขาแอลป์ รองมาจากเขาเอตนาบนเกาะซิซิลี
กอร์รีทางใต้ของกอร์โนกรันเดมีหนึ่งในธารน้ำแข็งที่ตั้งอยูทางใต้ที่สุดแห่งหนึ่งของยุโรป ชื่อว่า ธารน้ำแข็งกัลเดโรเน
อารามวัตรมหายาน

อารามวัตรมหายาน มูลนิธิพุทธจักษุวิชชาลัย หรือที่คนส่วนใหญ่มักจะเรียกว่า วัดพระกษิติครรภ์ (จีน:大乘禪寺ヽ地藏道場ヽ佛眼弘法基金會) เป็นวัดพุทธในนิกายมหายาน ตั้งอยู่ เลขที่ 88 หมู่ที่ 1 บ้านพริก (ทางเข้าหมู่บ้านกฤษดา โครงการ27) ถ.ปิ่นเกล้า-นครชัยศรี พุทธมณฑลสาย6 ตำบลหอมเกร็ด อำเภอสามพราน จังหวัดนครปฐม 
ประวัติ.
หลวงจีนวิศวภัทร มณีปัทมเกตุ ฉายา 釋廣度 หรือ สือกว่างตู้ ชาวไทยผู้อุปสมบทเป็นพระภิกษุในนิกายมหายาน สายฌาน หรือเซน และสายอวตังสกะ ได้ศึกษาพระธรรมวินัย พระสูตรและสมาธิกรรมฐานที่ภูเขาจิ่วหัวซาน （九華山）มณฑลสถานของพระกษิติครรภโพธิสัตว์ สาธารณรัฐประชาชนจีน ในปี พ.ศ.2548 เป็นชาวไทยคนเดียวที่ได้รับแต่งตั้งจากพระฌานาจารย์หุ้ยกวงเถระ กรรมการสมัชชาพุทธศาสนาแห่งชาติจีน รองประธานพุทธสมาคมแห่งภูเขาจิ่วหัวซาน เจ้าอาวาสอารามหัวเหยียน ผู้เป็นพระอุปัชฌาย์ในการบรรพชา ให้สืบทอดเป็นพระเถราจารย์รุ่นที่ 2 ด้วยการมอบบาตร จีวร คฑาขักขระ ตราประทับ คฑาหยู่อี่ ตราตั้ง และได้รับมอบตัวอักษรพู่กันจีนจากพระอุปัชฌาชย์ว่า 九華龍象 แปลว่า นาคะแห่งภูเขาจิ่วหัวซาน จากนั้น ท่านได้กลับมาประเทศไทย และได้ก่อตั้งมูลนิธิพุทธจักษุวิชชาลัย อารามวัตรมหายาน (大乘禪寺：佛眼弘法基金會:地藏道場) พุทธมณฑลสาย 6 อำเภอสามพราน เป็นวัดหรือธรรมสถาน เพื่ออุทิศแด่องค์พระกษิติครรภ์โพธิสัตว์โดยเฉพาะ โดยสร้างองค์พระกษิติครรภ์ ด้วยหินแกรนิตแกะสลักสูงรวมฐาน 13.99 เมตร และพระกษิติครรภ์ 6 ปาง ที่มีคติมาจากปุณฑริกสมาธิสูตร (蓮華三昩經) ที่ว่าพระกษิติครรภ์นิรมาณกายไปโปรดสัตว์ทั้ง 6 ภูมิ พร้อมพญายมราชทั้ง 10 ซึ่งในสูตรฝ่ายมหายานกล่าวว่า เป็นพระพุทธเจ้าและพระโพธิสัตว์องค์สำคัญ 10 พระองค์ นิรมาณกายมาโปรดสัตว์ และปฏิมากรรมหินแกะสลักนายนิรยบาล เป็นหินแกะสลักสูงใหญ่กว่าคนอีกรวมทั้งสิ้น 25 องค์โดยช่างฝีมือจากประเทศสาธารณรัฐประชาชนจีน ตามคติของพุทธมหายานแบบจีน และเผยแพร่กษิติครรภโพธิสัตว์มูลปณิธานสูตร (地藏本願經) และ กษิติครรภ์โพธิสัตว์ทศจักรสูตร （地藏十輪經) ซึ่งเป็นพระสูตรสำคัญของพระกษิติครรภ์ ซึ่งถือได้ว่าเป็นกษิติครรภมณฑล ที่มีอยู่ไม่กี่แห่งในโลก ยังเป็นที่ตั้งของโครงการแปลพระสูตรมหายานจีน-ไทยเฉลิมพระเกียรติ 崇聖大乘佛經中泰翻譯組 (โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระราชทานทุนปฐมฤกษ์ในการตั้งโครงการ เมื่อ 31 มีนาคม 2551 และพระราชทานพระไตรปิฏกฉบับภาษาจีน 120 เล่มให้โครงการฯ ต่อมา พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โปรดเกล้าฯ พระราชทานชื่อโครงการฯ ตั้งแต่ 15 มิถุนายน 2553) 
ศูนย์แลกเปลี่ยนวัฒนธรรมพระพุทธศาสนามหายานจีน-ไทย 中泰漢傳佛教文化交流中心 (สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระราชทานลายพระราชหัตถ์อักษรจีนชื่อศูนย์แลกเปลี่ยนฯ และเสด็จพระราชดำเนินมาทรงเปิดป้ายโครงการแปลพระสูตรฯ และ ป้ายศูนย์แลกเปลี่ยนฯ นี้ เมื่อวันที่ 24 กุมภาพันธ์ 2568) 
ต่อมาในปี 2563 หลวงจีนวิศวภัทร ได้สร้างอารามจีนปากช่องเขาใหญ่ เป่าซานซื่อ ที่อำเภอปากช่อง จังหวัดนครราชสีมา มีพระมหาไวโรจนปฐมพุทธเจ้า วัสดุทองเหลือง สูง 16.99 เมตรพร้อมรัศมีพระพุทธเจ้าพันพระองค์เป็นประธาน และสร้างพระโพธิสัตว์ประจำปีนักษัตร อัญเชิญจากสาธารณรัฐประชาชนจีน แห่งแรกในไทย
ศูนย์ภาพยนตร์มะนิลา

ศูนย์ภาพยนตร์มะนิลา  เป็นอาคารตั้งอยู่ปลายตะวันตกเฉียงใต้ของโครงการศูนย์วัฒนธรรมฟิลิปปินส์ในปาเซย์ ประเทศฟิลิปปินส์ ผลงานออกแบบโดยสถาปนิก Froilan Hong ด้วยสถาปัตยกรรมแบบบรูทัลลิสต์ สร้างอยู่บนโครงสร้างค่ำยันกว่า 900 เสา ศูนย์ภาพยนตร์เป็นโรงภาพยนตร์หลักในเทศกาลภาพยนตร์นานาชาติมะนิลาครั้งที่หนึ่ง (First Manila International Film Festival; MIFF) ระหว่างวันที่ 18–29 มกราคม 1982 
อาคารยังเป็นที่รู้จักจากกรณีคนงานก่อสร้างเสียชีวิตในอุบัติเหตุเมื่อ 17 พฤศจิกายน 1981 มีรายงานว่ามีผู้เสียชีวิตอย่างน้อย 169 ราย ทั้งหมดเป็นคนงานก่อสร้างที่ประสบอุบัติเหตุเสียชีวิต และถูกฝังร่างไว้ในฐานอาคารโดยใช้ปูนซีเมนต์ชนิดแห้งเร็ว
ประวัติศาสตร์.
ริเริ่มโครงการ.
ก่อนหน้านี้ ประเทศฟิลิปปินส์ไม่เคยมีหอภาพยนตร์อย่างเป็นทางการ ในเดือนมกราคม 1981 สตรีหมายเลขหนึ่ง อีเมลดา มาร์กอส จึงเสนอโครงการก่อสร้างศูนย์ภาพยนตร์แรกขึ้นในมะนิลา ภายใต้การดูแลของเบตตี เบนิเตซ (Betty Benitez) คู่ครองของรองรัฐมนตรีกระทรวงที่อยู่อาศัย โฌเซ กอนราโด เบนิเตซ (Jose Conrado Benitez) และมีรามอน เอ็ม. อิกนาซีโอ (Ramon M. Ignacio) เจ้าหน้าที่ด้านเทคโนโลยีอาวุโสประจำศูนย์ทรัยากรเทคโนโลยีเป็นผู้วางแผนโครงการ
สถาปนิกผู้ออกแบบอาคาร Hong ระบุว่าฐานของอาคารสร้างอยู่บนที่ดินถมขึ้นมา ใกล้กับอ่าวมะนิลา เนื่องจากระยะเวลาการก่อสร้างมีอย่างจำกัด มีคนงานก่อสร้างมากถึง 4,000 คน ทำงานสลับกันใน 3 กะ ตลอด 24 ชั่วโมง โดยหนึ่งพันคนก่อสร้างโถงรับรอง ซึ่งสร้างเสร็จภายในเวลา 72 ชั่วโมง จากมาตรฐานการก่อสร้างปกติที่ใช้เวลาประมาณหกสัปดาห์ ศูนย์เปิดให้บริการในปี 1982 ด้วยงบประมาณก่อสร้างรวม 25 ล้านดอลล่าร์สหรัฐ
อาคารนี้เป็นหนึ่งใน "เอดิไฟซ์คอมเพล็กซ์" (edifice complex) ของตระกูลมาร์กอส อันหมายถึง "ความเสพติดและความกระหายที่จะสร้างสิ่งปลูกสร้างขนาดใหญ่โตเพื่อแสดงถึงความยิ่งใหญ่ [ของมาร์กอส]"
อุบัติเหตุเสียชีวิตในปี 1981.
เมื่อเวลาประมาณตีสามของวันที่ 17 พฤศจิกายน 1981 ขณะกำลังก่อสร้างอาคาร เกิดอุบัติเหตุนั่งร้านถล่ม ส่งผลให้มีคนงานก่อสร้าง 169 คนหล่นลงมา และถูกฝังร่างภายใต้อาคารโดยใช้ปูนซีเมนต์เปียกชนิดแห้งเร็ว เจ้าหน้าที่รัฐภายใต้เฟอร์ดินันด์ มาร์กอส ได้มีคำสั่งห้ามไม่ให้ทีมกู้ภัยและรถพยาบาลเข้าในพื้นที่เกิดเหตุเด็ดขาด จนกว่าทางการจะจัดเตรียมแถลงการณ์เสร็จสิ้น ท้ายที่สุดทีมกู้ภัยและรถพยาบาลสามารถเข้าไปยังที่เกิดเหตุได้เก้าชั่วโมงถัดมา
นายกรัฐมนตรีเซซาร์ วีราตา ไม่อนุมัติทุนจำนวน 5 ล้านดอลลาร์สหรัฐ ที่จะอุดหนุนในการจัดเทศกาลภาพยนตร์ ส่งผลให้อิเมลดา มาร์กอสต้องเตรียมแผนพิเศษสำหรับหาเงินทุนเร่งด่วนต่อไป
หลังทศวรรษ 1990s.
หลังเหตุแผ่นดินไหวปี 1990 ที่กระทบมะนิลาและลูซอน ศูนย์ถูกทิ้งร้าง หลังมีรายงานความเสียหายเชิงโครงสร้างในคานรับน้ำหนักทางตะวันตกของอาคาร
ในวัฒนธรมสมัยนิยม.
เชื่อกันว่ามีผีสิงศูนย์ภาพยนตร์มะนิลา ซึ่งเป็นดวงวิญญาณของคนงานก่อสร้างที่เสียชีวิตในอุบัติเหตุขณะก่อสร้างศูนย์ ประเด็นนี้เคยถูกยกมาพูดคุยในปี 2005 บนรายการของจีเอ็มเอชื่อ "i-Witness"
วัดลี

วัดลี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองพะเยา จังหวัดพะเยา คำว่า "ลี" เป็นคำโบราณของไทยทางภาคเหนือ หมายถึงกาดหรือตลาด วัดลีจึงหมายถึง วัดที่อยู่ในย่านชุมชนตลาด
วัดลีสร้างเมื่อ พ.ศ. 2038 เจ้าสี่หมื่นพะเยา ผู้ครองเมืองพะเยา ได้รับพระราชโองการให้สร้างวัดลีเพื่อเป็นการถวายส่วนบุญส่วนกุศลแด่พญายอดเชียงราย กษัตริย์แห่งเมืองเชียงใหม่ เจ้าสี่หมื่นพะเยาได้ทำพิธีฝังหินกำหนดเขตวัดและผูกพัทธสีมาเป็นอุโบสถไว้กับวัดลี พระมหาเถรปัญญาวังสะ ได้รับการแต่งตั้งเป็นเจ้าอาวาสรูปแรก ต่อมาพม่าได้ยึดครองล้านนา ทำให้วัดอยู่ในสภาพวัดร้าง จากนั้นได้รับการบูรณปฏิสังขรณ์ครั้งใหญ่ และยกฐานะขึ้นมาเป็นวัดอีกครั้ง ในช่วง พ.ศ. 2463–2478 โดยมีพระครูบาศรีวิชัย จึงได้ไปนิมนต์ครูบาแก้วมูลญาณวุฑฺฒิมาเป็นเจ้าอาวาสวัดลี
อาคารและเสนาสนะที่สำคัญ ได้แก่ ประตูโขงสร้างด้วยอิฐถือปูนมีลายปูนปั้นด้านบนเป็นช่อชั้นลดระดับลงมาได้สัดส่วน เจดีย์ทรงแปดเหลี่ยมสีขาวยกเก็จย่อมุม ศิลปะล้านนา ด้านกว้างและด้านยาว ประมาณ 20 เมตร ในแต่ละด้านมีพระพุทธรูปหินทรายรายรอบองค์เจดีย์ วิหารยาว 40 เมตร กว้าง 15 เมตร สถาปัตยกรรมล้านนา มีพระพุทธรูปหินทรายประทับอยู่หลายองค์ และมีอนุสาวรีย์เจ้าสี่หมื่นพะเยา และมี "พิพิธภัณฑ์เวียงพยาว" ที่เก็บสะสมของโบราณไว้อีกด้วย ก่อตั้งโดยพระครูอนุรักษ์บุรานันท์
วัดเขาทับควาย

วัดเขาทับควาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยโป่ง อำเภอโคกสำโรง จังหวัดลพบุรี มีที่ดินตั้งวัดเนื้อที่ 11 ไร่ 3 งาน 86 ตารางวา
วัดเขาทับควาย เดิมชื่อ วัดสามัคคีธรรม ตั้งวัดเมื่อวันที่ 10 เมษายน พ.ศ. 2515 ได้นามตามชื่อบ้าน โดยได้มีการริเริ่มสร้างวัดตั้งแต่ พ.ศ. 2505 แต่เดิมเป็นวัดร้าง ภายหลังมีนางพัน นาคา, นายแถว ป่องศีดา และนายส่ง นาคา ได้นิมนต์พระคำมี มาอยู่จำพรรษาและจัดสร้างกุฏิถวายและดำเนินการขอตั้งวัดให้เป็นการถูกต้องขึ้นใหม่อีกครั้งหนึ่ง วัดได้รับพระราชทานวิสุงคามสีมาเมื่อวันที่ 30 สิงหาคม พ.ศ. 2520 เขตวิสุงคามสีมา กว้าง 20 เมตร ยาว 40 เมตร
พื้นที่ตั้งวัดเป็นที่ราบ อาคารเสนาสนะที่สำคัญ ได้แก่ อุโบสถกว้าง 10 เมตร ยาว 14 เมตร สร้างเมื่อ พ.ศ. 2496 ศาลาการเปรียญกว้าง 14 เมตร ยาว 18 เมตร สร้างเมื่อ พ.ศ. 2515 หอสวดมนต์กว้าง 15 เมตร ยาว 19 เมตร สร้างเมื่อ พ.ศ. 2525 กุฏิสงฆ์จำนวน 4 หลัง วิหารหลวงปู่มี จนฺทโชโต ภายในมีรูปปั้นของท่าน และศาลามีภาพเขียนเกี่ยวกับตำนานท้องถิ่นเรื่อง เขาทับควาย ปูชนียวัตถุที่สำคัญ ได้แก่ พระประธานในอุโบสถ์ ขนาดพระเพลากว้าง 62 นิ้ว พร้อมด้วยพระอัครสาวก รวมถึงมีพระพุทธรูปอื่นอีก จำนวน 4 องค์
ชาร์ลี ทาฮาน

ชาลส์ ทาฮาน (เกิดวันที่ 11 มิถุนายน ค.ศ. 1998) เป็นนักแสดงชาวอเมริกัน ผู้เป็นที่รู้จักจากการแสดงบท "ไวแอตต์ แลงมอร์" ในละครชุดเรื่อง "โอซาร์ก" ทางเน็ตฟลิกซ์ (2017–2022), บท "สแกร์โครว / ดร.โจนาธาน เครน" ใน "อัศวินรัตติกาล เปิดตำนานเมืองค้างคาว" (2014–17), บท "เบน เบิร์ค" ในละครชุดเรื่อง "เมืองหลอน คนลวง" ทางช่องฟ็อกซ์ (2015–16) รวมทั้งยังเป็นผู้พากย์เสียงตัวละคร "วิกเตอร์ แฟรงเกนสไตน์" ในภาพยนตร์แอนิเมชันของวอลต์ ดิสนีย์เรื่อง "แฟรงเคนวีนนี่ คืนชีพเพื่อนซี้สี่ขา" (2012)
วัยเด็ก.
ทาฮาน เกิดและเติบโตที่ รัฐนิวเจอร์ซีย์ สหรัฐอเมริกา จบการศึกษาจากโรงเรียนเกล็นร็อก เขาเป็นลูกคนที่สองจากพี่น้องทั้งหมดสามคน โดยน้องสาวของเขา "เดย์ซี ทาฮาน" เป็นนักแสดงเด็กที่มีผลงานทั้งทางภาพยนตร์และละครโทรทัศน์
การเป็นนักแสดง.
ทาฮาน เริ่มต้นมีผลงานการแสดงภาพยนตร์ในปี ค.ศ. 2007 ในฐานะนักแสดงเด็กของเรื่อง "Trainwreck: My Life as an Idiot" และ "ไอ แอม ลีเจนด์ ข้าคือตำนานพิฆาตมหากาฬ" (นำแสดงโดย วิล สมิธ) ก่อนที่ปีต่อมาเขาจะได้ปรากฎตัวในบทบาทสมทบของละครโทรทัศน์เรื่อง "ฟรินจ์ เลาะปมพิศวงโลก" ปี 1 ซึ่งเป็นผลงานทางโทรทัศน์เรื่องแรกและได้แสดงในภาพยนตร์แนวโรแมนติก-ดราม่า เรื่อง "โรดันเต้รำลึก" (นำแสดงโดย ริชาร์ด เกียร์ และ ไดแอน เลน) 
ค.ศ. 2010 เขาได้แสดงในภาพยนตร์แนวระทึกขวัญเรื่อง "ขังนรกบ้านเสือดุ" และแสดงร่วมกับ แซ็ก เอฟรอน ใน "สายใยรัก สองสัญญา" รวมทั้งได้มีโอกาสแสดงในละครโทรทัศน์เรื่อง "" ปีที่ 12 ทางช่องเอ็นบีซี และพากย์เสียงตัวละคร วิกเตอร์ แฟรงเกนสไตน์ ในภาพยนตร์แอนิเมชันเรื่อง "แฟรงเคนวีนนี่ คืนชีพเพื่อนซี้สี่ขา" (ค.ศ. 2012)
ในปี ค.ศ. 2013 เขามีผลงานการแสดงบทบาทสมทบในภาพยนตร์ถึง 4 เรื่อง ได้แก่ภาพยนตร์แนวอาชญากรรมที่นำแสดงโดย ไคลฟ์ โอเวน และ มารียง กอตียาร์ เรื่อง "สายเลือดพันธุ์ระห่ำ" , แสดงเป็นลูกชายของ อเล็ก บอลด์วิน ในภาพยนตร์ดรามาเรื่อง "วิมานลวง" , แสดงภาพยนตร์สยองขวัญเรื่อง "กักลูก ซ่อนโหด" และ ภาพยนตร์แนวตลกเสียดสีเรื่อง "ไลฟ์ ออฟ ไครม์" ที่นำแสดงโดย เจนนิเฟอร์ อนิสตัน ก่อนที่ในปี ค.ศ. 2015 เขาจะได้แสดงเป็นตัวละครหลักในละครชุดบันเทิงคดีแนววิทยาศาสตร์-รหัสคดีเรื่อง "เมืองหลอน คนลวง" ทางช่องฟ็อกซ์
ในปี 2019 เขามีผลงานในภาพยนตร์ตลกเรื่อง "เชียร์ลีดเดอร์ วัยทอง" (นำแสดงโดย ไดแอน คีตัน)
วัดศรีสุพรรณ (จังหวัดพะเยา)

วัดศรีสุพรรณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ใจ อำเภอแม่ใจ จังหวัดพะเยา
วัดศรีสุพรรณ หรือเดิมชาวบ้านเรียกว่า วัดแม่ใจปงสนุก ในอดีตเรียกว่า วัดไชยปงสนุก บางท่านเรียกว่า วัดพระเจ้าทองทิพย์ สร้างขึ้นโดยชาวลำปางคณะหนึ่งอยู่ที่หมู่บ้านปงสนุก ได้อพยพมาตั้งรกรากทำมาหากิน ณ บ้านแม่ใจ ตั้งวัดเมื่อ พ.ศ. 2362 ได้รับพระราชทานวิสุงคามสีมาเมื่อ พ.ศ. 2482 ตั้งชื่อวัดเพื่อให้สอดคล้องกับชื่อหมู่บ้านเดิมของตนที่อพยพมาจากบ้านปงสนุก จังหวัดลำปาง 
ชาวบ้านได้ค้นพบพระพุทธรูปองค์หนึ่งบริเวณที่สร้างเป็นวัดศรีสุพรรณในปัจจุบัน มีลักษณะงดงามโดยได้ขนานนามว่า "พระเจ้าทองทิพย์" เป็นพระพุทธรูปสำริด ปางมารวิชัย เรียกว่าพระสิงห์รุ่น 3 คือผสมผสานศิลปะเชียงแสน ฺศิลปะสุโขทัย และศิลปะล้านช้าง ได้อย่างกลมกลืน โดยกรมศิลปากรได้ขึ้นทะเบียนเป็นสมบัติของชาติเมื่อ พ.ศ. 2534 หน้าตักกว้าง 29 นิ้ว สูง 24 นิ้ว มีพุทธลักษณะงดงาม เดิมที่มีการพบพระเจ้าทองทิพย์อยู่ในดงไม้ไผ่ได้สร้างอาคารครอบไว้ และต่อมาได้ร่วมกันสร้างวิหารถาวรครอบไว้บริเวณก่อไผ่เดิม ในช่วงเทศกาลสงกรานต์ 13–17 เมษายน จะมีประเพณีแห่พระเจ้าทองทิพย์ โดยถือวันที่ 17 เป็นวันสำคัญที่สุด
ควาเม คารีคารี

ควาเม คารีคารี (เกิด 21 มกราคม ค.ศ. 1992) เป็นนักฟุตบอลชาวกานา ปัจจุบันเล่นในตำแหน่งกองหน้าให้แก่มหาวิทยาลัยเกษตรศาสตร์ ในไทยลีก 2 (ยืมตัวจากนครปฐม ยูไนเต็ด)
อาชีพ.
สวีเดน.
คารีคารีย้ายมาเอไอเคใน ค.ศ. 2011 โดยในฤดูกาลนั้น เขาลงเล่น 18 นัด ยิงได้ 2 ประตู ต่อมาเขาถูกปล่อยยืมตัวให้แก่ Degerfors IF ในช่วงครึ่งฤดูกาลแรกของฤดูกาล 2012 ซึ่งเขาได้ลงเล่น 15 นัด ยิงได้ 6 ประตู ก่อนที่จะกลับสู่ต้นสังกัดอย่างเอไอเคในเดือนสิงหาค
เมื่อกลับมาที่เอไอเค เขาได้ทำประตูให้แก่สโมสรในหลายนัดในยูโรปาลีก ซึ่งมีนัดที่เขาสามารถยิงประตูใส่เปเอสเฟ ไอนด์โฮเฟินและซีเอ็สเคเอ มอสโก
ตุรกี.
ในฤดูกาล 2013–14 เขาถูกปล่อยยืมตัวให้แก่สโมสรบาลิเคเซอร์สปอร์ในทีทีเอฟเฟิสต์ลีก โดยใน 12 นัดแรกที่ได้ลงเล่น เขายิง 5 ประตูและทำ 3 แอสซิสต์ ช่วยให้ทีมอยู่อันดับที่หนึ่งของตาราง
Haugesund และ Irtysh Pavlodar.
วันที่ 3 มีนาคม ค.ศ. 2016 คารีคารีได้เซ็นสัญญา 18 เดือนกับสโมสร Haugesund ต่อมาในวันที่ 30 มิถุนายน ค.ศ. 2016 FC Irtysh Pavlodar ได้ยืมตัวคารีคารีมาจาก FK Haugesund จนจบฤดูกาล 2016
เนฟต์ชีบากู.
วันที่ 29 มิถุนายน ค.ศ. 2018 คารีคารีได้เซ็นสัญญาระยะ 2 ปีกับเนฟต์ชีบากู ทีมในอาเซอร์ไบจานพรีเมียร์ลีก ต่อมาในเดือนมกราคม ค.ศ. 2019 เขาถูกปล่อยยืมตัวให้แก่ Al Urooba ในยูเออีดิวิชันวัน และในวันที่ 15 กรกฎาคม ค.ศ. 2019 สัญญาของเขากับสโมสรถูกยกเลิกด้วยความยินยอมร่วมกัน
ดีนาโมทบิลีซี.
วันที่ 15 กรกฎาคม ค.ศ. 2019 คารีคารีได้เซ็นสัญญาหนึ่งปีกับดีนาโมทบิลีซี โดยมีตัวเลือกในการขยายสัญญาไปอีกหนึ่งปี
นครราชสีมา มาสด้า.
วันที่ 17 พฤษภาคม ค.ศ. 2021 คารีคารีได้ย้ายมาร่วมทีมนครราชสีมา มาสด้าในไทยลีก
สโมสรฟุตบอลนิวคาสเซิลอีสต์เอนด์

สโมสรฟุตบอลนิวคาสเซิลอีสต์เอนด์  เป็นสโมสรฟุตบอลอังกฤษที่เล่นช่วงเวลาสั้น ๆ ในนอร์ทเทิร์นฟุตบอลลีกและเอฟเอคัพ ในช่วงปลายศตวรรษที่ 19 ประวัติศาสตร์ทั้งหมดของพวกเขาอยู่ในยุควิกตอเรีย ในนิวคาสเซิลอะพอนไทน์ สโมสรนี้เป็นที่รู้จักมากที่สุดในฐานะหนึ่งในสองทีมในนิวคาสเซิล จนกระทั่งในที่สุดก็ใช้ชื่อนิวคาสเซิลยูไนเต็ด ในปี ค.ศ. 1892 เมื่อนิวคาสเซิลเวสต์เอนด์ปิดกิจการ ทิ้งให้นิวคาสเซิลอีสต์เอนด์เป็นทีมฟุตบอลเพียงทีมเดียวในนิวคาสเซิล
ประวัติ.
สโมสรก่อตั้งขึ้นในเดือนพฤศจิกายน ค.ศ. 1881 หลังทีมคริกเก็ตท้องถิ่น สโมสรคริกเก็ตสแตนลีย์ ตัดสินใจจัดตั้งทีมฟุตบอล ซึ่งตั้งอยู่ในเขตตัวเมืองทางด้านใต้ของเขต ไบเกอร์ ของเมืองนิวคาสเซิล โดยสโมสรเล่นเกมแรกของพวกเขา เอาชนะทีมสำรองของ Elswick Leather Works ไป 5-0
เปลี่ยนชื่อจากสแตนลีย์เป็นนิวคาสเซิลอีสต์เอนด์.
เนื่องจากเกิดความสับสนกับสแตนลีย์ที่อยู่ในมณฑลเดอรัม เพื่อป้องกันการสับสนทางสโมสรจึงเปลี่ยนชื่อเป็นสโมสรฟุตบอลนิวคาสเซิลอีสต์เอนด์ ในเดือนตุลาคม ค.ศ. 1882 โดยเกมแรกที่เล่นภายใต้ชื่อใหม่เป็นการแข่งขันกับ แฮมสเตอร์ลีย์ เรนเจอร์ส ซึ่งจัดขึ้นเมื่อวันที่ 7 ตุลาคม ค.ศ. 1882 ผลจบลงด้วยชัยชนะของอีสต์เอนด์ที่ 1-0 โดยผู้เล่นรุ่นแรกของสโมสรรวมถึงวิลเลียม ไฟนด์เลย์, อเล็กซ์ ไวท์ และ ทอม วัตสัน เดิมทีอีสต์เอนด์เล่นเกมของพวกเขาที่ Stanley Street ในไบเกอร์ แต่ย้ายไปไม่ไกลไปยัง Chillingham Street ระหว่างไบเกอร์และฮีตันระหว่างปี ค.ศ. 1884 ใกล้กับชุมทางรถไฟ โดยสโมสรเป็นสมาชิกผู้ก่อตั้ง นอร์เทิร์นฟุตบอลลีก
เปลี่ยนชื่อจากนิวคาสเซิลอีสต์เอนด์เป็นนิวคาสเซิลยูไนเต็ด.
นิวคาสเซิลเวสต์เอนด์ ซึ่งเป็นคู่แข่งในพื้นที่ รวมไปถึงผู้เข้าแข่งขันในนอร์ทเทิร์นฟุตบอลลีก ประสบปัญหาทางการเงินอย่างร้ายแรง ทำให้นิวคาสเซิลเวสต์เอนด์ปิดกิจการลงในปี ค.ศ. 1892 ทำให้ผู้เล่นและทีมงานบางส่วนเข้าร่วมกับอีสต์เอนด์ นิวคาสเซิลอีสต์เอนด์จึงซื้อสนามเซนต์เจมส์พาร์ค เนื่องจากเป็นสนามที่เหนือกว่าสนามที่ถนนชิลลิงแฮม
ในเดือนธันวาคม ค.ศ. 1892 สโมสรตัดสินใจที่จะใช้ชื่อใหม่สำหรับผู้ที่สนับสนุนเนื่องจากขณะนั้นมีเพียงทีมเดียวที่จะสนับสนุนในนิวคาสเซิล ชื่อที่ถูกเสนอประกอบด้วย นิวคาสเซิลเรนเจอร์ส, นิวคาสเซิลซิตี และนิวคาสเซิลยูไนเต็ด ซึ่งชื่อหลังถูกตัดสินโดยระบุว่าขณะนี้ในนิวคาสเซิลมีเพียงทีมเดียวเท่านั้น และจะรวมผู้ที่สนับสนุนทั้งหมดจากคู่แข่งก่อนหน้านี้เข้าด้วยกัน การเปลี่ยนชื่อได้รับการรับรองจากสมาคมฟุตบอลอังกฤษ เมื่อวันที่ 22 ธันวาคม แต่การเปลี่ยนชื่อไม่ถือว่าถูกต้องตามกฎหมายในชื่อ "บริษัทสโมสรฟุตบอลนิวคาสเซิลยูไนเต็ด จำกัด"  จนถึงวันที่ 6 กันยายน ค.ศ. 1895
อู๋หู

<ns>0</ns>
 <revision>
 <parentid>9896767</parentid>
 <timestamp>2022-07-21T20:33:19Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.8.8</comment>
 <origin>10209612</origin>
 <model>wikitext</model>
 <format>text/x-wiki</format>
อู๋หู  เป็นนครระดับจังหวัดทางตะวันออกเฉียงใต้ของมณฑลอานฮุย ประเทศจีน ตั้งอยู่บนฝั่งตะวันออกเฉียงใต้ของแม่น้ำแยงซี อาณาเขตทิศตะวันออกเฉียงใต้ของนครอู๋หูติดกับเซวียนเฉิง ทิศตะวันตกเฉียงใต้ติดกับฉือโจวและถงหลิง ทิศตะวันตกเฉียงเหนือติดกับเหอเฝย์ ทิศตะวันออกเฉียงเหนือติดกับหม่าอานชาน และทิศตะวันออกติดกับมณฑลเจียงซู และตั้งอยู่ทางตะวันตกเฉียงใต้ของหนานจิง ห่างไปประมาณ จากการสำรวจสำมะโนประชากรปี 2020 นครอู๋หูมีประชากร 3,644,420 คน และมีประชากรที่อาศัยอยู่ในตัวเมือง ซึ่งประกอบด้วยเขตจิวเจียง เขตจิ้งหู และเขตอี้เจียง จำนวน 1,622,799 คน
จากแนวโน้มการขยายตัวของเมืองทางตอนใต้ของหนานจิง ทำให้มีสภาพเป็นเขตเมืองขยายที่รวมกันระหว่างหนานจิง หม่าอานชาน และอู๋หู โดยมีประชากรอาศัยอยู่กว่า 10,660,000 คน
เขตการปกครอง.
นครระดับจังหวัดอู๋หูแบ่งออกเป็น 8 เขตการปกครองระดับอำเภอ ได้แก่ 5 เขต, 1 อำเภอ, และ 1 นครระดับอำเภอ
วัดหินดาษ (อำเภอราชสาส์น)

วัดหินดาษ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงน้อย อำเภอราชสาส์น จังหวัดฉะเชิงเทรา ติดกับวัดมีถ้ำนางสิบสอง เป็นบ่อลึก ปากบ่อเป็นหินศิลาแลง เป็นตำนานเรื่องเล่าในวรรณคดีพระรถเมรี ว่าเป็นถ้ำที่นางยักษ์ขังนางสิบสองไว้
วัดหินดาษตั้งวัดเมื่อ พ.ศ. 2433 ได้รับพระราชทานวิสุงคามสีมา เมื่อ พ.ศ. 2443 ได้รับพระราชทานวิสุงคามสีมาครั้งหลังเมื่อวันที่ 29 พฤศจิกายน พ.ศ. 2540 โดยมีพระอธิการเสงี่ยมเป็นเจ้าอาวาสรูปแรก แต่เดิมชาวบ้านเรียกวัดนี้ว่า วัดตะวันตก เนื่องจากวัดตั้งอยู่ทางทิศตะวันตกของตำบลดงน้อย ส่วนที่มาของชื่อวัดหินดาษ เนื่องจากพื้นที่ตั้งวัดมีหินศิลาแลงกระจายอยู่ทั่วไป จึงเรียกบริเวณแถบนั้นว่า "หินดาษ" เจ้าอาวาสรูปปัจจุบัน คือ พระครูถาวรปัญญาโสภณ
พ.ศ. 2471 ทางวัดได้ให้ทางราชการตั้งโรงเรียนในที่ดินของวัด โดยอาศัยศาลาการเปรียญวัดหินดาษ เป็นสถานที่เล่าเรียน ตั้งเป็น โรงเรียนวัดหินดาษ (กระแส บุญชู อุทิศ) ปัจจุบันเปิดสอนในระดับอนุบาลและประถมศึกษา
วัดหินดาษ (อำเภอพนมสารคาม)

วัดหินดาษ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะขนุน อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 47 ไร่ 3 งาน 70 ตารางวา
วัดหินดาษตั้งวัดเมื่อวันที่ 22 กุมภาพันธ์ พ.ศ. 2528 ได้รับพระราชทานวิสุงคามสีมา เมื่อวันที่ 2 กุมภาพันธ์ พ.ศ. 2538 ผู้ขออนุญาตให้สร้างวัดคือ พันตรีสุวรรณ อเนก ปัจจุบัน พระปลัดคำนึง จทกวฑฒโน เป็นเจ้าอาวาส
อาคารเสนาสนะที่สำคัญ ได้แก่ อุโบสถ กว้าง 5.5 เมตร ยาว 19.75 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก ศาลาการเปรียญ กว้าง 12 เมตร ยาว 20 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก กุฎิสงฆ์ จำนวน 2 หลัง เป็นอาคารไม้ 2 หลัง วิหาร กว้าง 3.5 เมตร ยาว 8 เมตร เป็นอาคารคอนกรีตเสริมเหล็ก และหอระฆัง ปูชนียวัตถุได้แก่ พระประธานในอุโบสถ เป็นพระพุทธชินราชจำลอง พร้อมอัครสาวก
ฟุตบอลอาเซียนชิงแชมป์เยาวชนอายุไม่เกิน 23 ปี 2022

การแข่งขัน ฟุตบอลอาเซียนชิงแชมป์เยาวชนอายุไม่เกิน 23 ปี 2022, หรือชื่ออย่างเป็นทางการ 2022 เอเอฟเอฟ ยู-23 ยูธแชมเปียนชิป เป็นครั้งที่ 3 ของฟุตบอลอาเซียนชิงแชมป์เยาวชนอายุไม่เกิน 23 ปี ซึ่งจัดขึ้นโดยสหพันธ์ฟุตบอลอาเซียน (เอเอฟเอฟ) ทัวร์นาเมนต์นี้จะจัดขึ้นตั้งแต่วันที่ 14 ถึง 26 กุมภาพันธ์ ในกรุงพนมเปญ ประเทศกัมพูชา นี่เป็นครั้งแรกในทัวร์นาเมต์อายุไม่เกิน 23 ปี โดยในครั้งที่ผ่านมาเป็นทัวร์นาเมนต์อายุไม่เกิน 22 ปี
ทีมที่ผ่านเข้ารอบ.
ทัวร์นาเมนต์นี้จะไม่มีการคัดเลือก และทีมที่เข้าร่วมทั้งหมดจะได้ผ่านเข้าสู่รอบแบ่งกลุ่ม ทีมต่อไปนี้คือทีมชาติสมาชิกของเอเอฟเอฟที่มีสิทธิเข้าสู่ทัวร์นาเมนต์ (ยกเว้น ออสเตรเลีย):
รอบแบ่งกลุ่ม.
เวลาทั้งหมดคือเวลาท้องถิ่น, เวลาอินโดจีน (UTC+7).
กลุ่ม เอ.
<onlyinclude>
</onlyinclude>
กลุ่ม บี.
หลังจากการถอนตัวของอินโดนีเซียและเมียนมาร์จากการแข่งขัน, เนื่องจากผู้เล่นหลายคนของพวกเขามีผลตรวจเป็นบวกสำหรับ โควิด-19, ทั้งสองทีมที่เหลือจะเล่นกันทีมละสองครั้ง. ผู้ชนะจะได้เข้าร่วมสำหรับรอบแพ้คัดออก, ในขณะที่ผู้แพ้จะต้องตกรอบ.<onlyinclude>
</onlyinclude>
กลุ่ม ซี.
<onlyinclude>
</onlyinclude>
ตารางคะแนนทีมอันดับสอง.
<onlyinclude>
</onlyinclude>
สถิติ.
ผู้ทำประตู.
มีการทำประตู 39 จากการแข่งขัน 14 เฉลี่ย ต่อนัด
การทำประตู 3 ครั้ง
วัดทุ่งยายชี

วัดทุ่งยายชี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าตะเกียบ อำเภอท่าตะเกียบ จังหวัดฉะเชิงเทรา มีพระอธิการบุญเหลือ ขนติกโร เป็นเจ้าอาวาส 
วัดทุ่งยายชีสร้างโดยชาวบ้านทุ่งยายชี ซึ่งเป็นชุมชนเก่าแก่อย่างน้อยน่าจะเกิดราวต้นสมัยรัตนโกสินทร์ แต่เดิมสถานที่ตั้งแห่งนี้เป็นทุ่งป่าเต็งรัง จนเมื่อมีชาวบ้านตั้งบ้านเรือนอยู่เพียง 7–8 หลังคาเรือน มีแม่ชีคนหนึ่งเดินทางมาจากจันทบุรี มีจุดมุ่งหมายจะไปเมืองแปดริ้ว (ฉะเชิงเทรา) พอมาถึงทุ่งป่าเต็งรังแห่งนี้ก็ใกล้ถึงวันเข้าพรรษา ชาวบ้านจึงเชิญแม่ชีอยู่จำพรรษาที่หมู่บ้าน และสร้างกุฏิหลังเล็ก ๆ ให้เป็นที่อยู่อาศัยช่วงเข้าพรรษา ยายชีอยู่ที่นี่นานหลายปีจึงเสียชีวิต ชาวบ้านแถบนี้จึงเรียกสถานที่นี้ว่า "ทุ่งยายชี" ต่อมามีนายฮ้อยคนหนึ่งพร้อมด้วยชาวบ้านมีความเห็นร่วมกันว่าควรสร้างสำนักสงฆ์ขึ้นบริเวณนี้ จึงได้สร้างกุฏิและศาลา ตั้งเป็น "สำนักสงฆ์ทุ่งยายชี" 
ภายหลังในสมัยพระบาทสมเด็จพระนั่งเกล้าเจ้าอยู่หัว มีชาวบ้านบริจาคที่ดินสร้างวัด ตั้งเป็นวัดที่ถูกต้องตามกฎหมายเมื่อ พ.ศ. 2451 ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535
ภายในวัดได้ให้ทางราชการตั้งโรงเรียนในที่ดินของวัด คือ โรงเรียนวัดทุ่งยายชี เปิดเมื่อ พ.ศ. 2488 ยกเลิกเมื่อ พ.ศ. 2496 และเปิดอีกครั้งเมื่อ พ.ศ. 2501
วัดตรีพาราสีมาเขต

วัดตรีพาราสีมาเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามเมือง อำเภอลาดบัวหลวง จังหวัดพระนครศรีอยุธยา มีที่ดินตั้งวัดเนื้อที่ 17 ไร่ 1 งาน 84 ตารางวา เจ้าอาวาสรูปปัจจุบันได้แก่ พระอธิการไม้ ถาวรธมฺโม
วัดตรีพาราสีมาเขต ชาวบ้านมักเรียกชื่ดวัดสั้น ๆ ว่า วัดตรี หรือ วัดตรีพารา เนื่องจากวัดตั้งอยู่ในเขตตำบลสามเมือง ชื่อวัดจึงมีความหมายสอดคล้องกับชื่อตำบล ตั้งวัดตั้งแต่ พ.ศ. 2463 โดยมีนายเจริญ เปรื่องนาผล บริจาคที่ดินให้เป็นที่สร้างวัดเนื้อที่ 10 ไร่ ต่อมาชาวบ้านได้ร่วมกันจัดซื้อที่ดินเพิ่มและดำเนินการสร้างวัด ได้รับพระราชทานวิสุงคามสีมาเมื่อวันที่ 23 กุมภาพันธ์ พ.ศ. 2473
อาคารเสนาสนะที่สำคัญ ได้แก่ อุโบสถ (หลังเก่า) กว้าง 9 เมตร ยาว 16 เมตร สร้างเมื่อ พ.ศ. 2470 อุโบสถหลังใหม่ ได้ผูกพัทธสีมาปิดทองฝังลูกนิมิตเมื่อ พ.ศ. 2554 ศาลาการเปรียญ กว้าง 15 เมตร ยาว 29 เมตร สร้างเมื่อ พ.ศ. 2498 หอสวดมนต์ สร้างเมื่อ พ.ศ. 2503 กุฏิสงฆ์ จำนวน 8 หลัง วิหารหลวงพ่อเชียงแสน ปูชนียวัตถุที่สำคัญ ได้แก่ พระประธานในอุโบสถ และหลวงพ่อเชียงแสน
แอร์บอลติก

แอร์บอลติก  เป็นสายการบินประจำชาติและสายการบินที่ใหญ่ที่สุดของประเทศลัตเวีย แอร์บอลติกก่อตั้งขึ้นในเดือนสิงหาคม ค.ศ. 1995 โดยมีฐานการบินหลักที่ท่าอากาศยานนานาชาติรีกา และฐานการบินรองในทาลลินน์, วิลนีอัส และตัมเปเร โดย ณ เดือนมกราคม ค.ศ. 2022 แอร์บอลติกให้บริการเที่ยวบินไปยัง 80 จุดหมายปลายทางด้วยอากาศยาน 39 ลำ
ประวัติ.
แอร์บอลติกก่อตั้งขึ้นในวันที่ 28 สิงหาคม ค.ศ. 1995 โดยรัฐบาลลัตเวียได้ดำเนินการทำสัญญาร่วมทุนกับสแกนดิเนเวียนแอร์ไลน์ซิสเต็ม โดยเริ่มปฏิบัติการในวันที่ 1 ตุลาคม พ.ศ. 2538 ด้วยเครื่องบินซ้าบ 340 
ต่อมาในปี ค.ศ. 1999 บริษัทก็มีสถานะเป็น บริษัทร่วมหุ้น และก็ได้ปลดประจำการแซ้บ 340 และได้นำฟอคเคอร์ 50 มาทดแทน
โบอิง 737 ลำแรกของแอร์บอลติกได้ส่งมอบในปี ค.ศ. 2003 และให้บริการเที่ยวบินไปยังวิลนีอัส เป็นเที่ยวบินแรกในปีต่อมา 
เครื่องบินหลาย ๆ ลำได้ถูกพิจรณาเพื่อจะมาทดแทนโบอิง 737-300 และ -500 และบอมบาร์ดิเอร์ ซีเอส-300 (เอ 220-300) ก็เป็นหนึ่งในนั้น และในที่สุดบอมบาร์ดิเอร์ ซีเอส-300 ก็ได้มาประจำการกับแอร์บอลติกในที่สุด (ลูกค้าเปิดตัว) 
หลังจากปี ค.ศ. 2020 แอร์บอลติกก็ได้ปลดประจำการเครื่องบินอื่น ๆ ในฝูงบินและให้บริการเฉพาะแอร์บัส เอ 220-300 เพียงชนิดเดียว ก่อนที่สายการบินเช่าเครื่องบินโบอิง 737-900 อีอาร์เข้ามาประจำการในเดือนเมษายน ค.ศ. 2022
กิจการองค์กร.
สำนักงานใหญ่ของสายการบินตั้งอยู่ที่ท่าอากาศยานนานาชาติรีกา โดยเปิดทำการในปี 2016
กรรมสิทธิ์บริษัท.
แอร์บอลติกเป็นการร่วมทุนระหว่างผู้ถือกรรมสิทธิ์ ดังนี้:
จุดหมายปลายทาง.
แอร์บอลติกให้บริการเที่ยวบินตรงตลอดทั้งปีและตามฤดูกาลจากรีกา ทาลลินน์ และวิลนีอุส ส่วนใหญ่ไปยังเมืองใหญ่และเมือท่องเที่ยวในยุโรป
ข้อตกลงการบินร่วม.
แอร์บอลติกได้มีข้อตกลงการบินร่วมสายการบินดังต่อไปนี้:
<templatestyles src="Div col/styles.css"/>
ฝูงบิน.
ฝูงบินปัจจุบัน.
ณ เดือนกรกฎคม ค.ศ. 2024 แอร์บอลติกมีเครื่องบินประจำการในฝูงบินดังนี้:
แอร์บอลติกมีอายุฝูงบินเฉลี่ย 4 ปี
ฝูงบินในอดีต.
แอร์บอลติกเคยให้บริการเครื่องบินต่างๆ ดังต่อไปนี้:
ลวดลายพิเศษ.
ในการเฉลิมฉลอง แอร์บอลติดได้มีการสร้างลวดลาย "กลุ่มรัฐบอลติก" (ลัตเวีย, เอสโตเนีย และ ลิทัวเนีย) บนเครื่องบินแอร์บัส เอ220 สามลำ
ศูนย์ประชุมเฉลิมพระเกียรติ ในโอกาสฉลองพระชนมายุ 5 รอบ 2 เมษายน 2558 มหาวิทยาลัยมหาสารคาม

ศูนย์ประชุมเฉลิมพระเกียรติฯ  เป็นศูนย์การประชุมอเนกประสงค์ ตั้งอยู่ในบริเวณมหาวิทยาลัยมหาสารคาม ใกล้กับคณะการท่องเที่ยวและการโรงแรม ใช้สำหรับจัดงานประชุม แสดงสินค้า พิธีพระราชทานปริญญาบัตร และกิจกรรมทางด้านวิชาการ กิจกรรมการประชุม การอบรมสัมมนา การจัดนิทรรศการ ทั้งภายในมหาวิทยาลัย หน่วยงานภาครัฐ ชุมชน และเอกชนอื่นๆ
ประวัติ.
ศูนย์ประชุมเฉลิมพระเกียรติ ในโอกาสฉลองพระชนมายุ 5 รอบ 2 เมษายน 2558 จัดสร้างขึ้นโดยมหาวิทยาลัยมหาสารคาม ในโอกาสที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ฉลองพระชนมายุ 5 รอบพระชนมพรรษา ในวันที่ 2 เมษายน 2558 โดยอาคารหลังดังกล่าว เป็นอาคารคอนกรีตเสริมเหล็ก พื้นที่ใช้สอยรวมประมาณ 16,600 ตารางเมตร องค์ประกอบของโครงการหลัก ได้แก่ ห้องโถงอเนกประสงค์หลักที่มีความจุ 5,000 คน ซึ่งสามารถปรับเปลี่ยนให้รองรับกิจกรรมอื่นๆ ได้ ห้องประชุมย่อย และส่วนสนับสนุน สร้างความสะดวกสบายและความปลอดภัยในการใช้สอยพื้นที่ โดยการออกแบบได้คำนึงถึงการประหยัดพลังงานสอดคล้องกับผังแม่บทที่ตั้งเดิม สะท้อนอัตลักษณ์ของมหาวิทยาลัยมหาสารคาม มีลักษณะทางสถาปัตยกรรมที่โดดเด่น ร่วมสมัย ไม่ซ้ำกับอาคารอื่น สร้างความจดจำได้ง่ายเมื่อพบเห็น เป็นสัญลักษณ์ที่สำคัญของมหาวิทยาลัยมหาสารคาม โดยอาคารแห่งนี้มีลักษณะเป็นหอประชุมอเนกประสงค์ สามารถรองรับกิจกรรมงานพระราชทานปริญญาบัตร กิจกรรมการประชุม การอบรมสัมมนา การจัดนิทรรศการ การแสดงบนเวที การจัดงานเฉลิมฉลองงานเลี้ยง และงานสังสรรค์ทั่วไป เพื่อตอบสนองความต้องการของมหาวิทยาลัยมหาสารคาม และจังหวัดมหาสารคาม
การแบ่งพื้นที่ภายในอาคาร.
ภายในอาคารประกอบด้วย
มหาวิทยาลัยพะเยา วิทยาเขตเชียงราย

มหาวิทยาลัยพะเยา วิทยาเขตเชียงราย เป็นวิทยาเขตหนึ่งของมหาวิทยาลัยพะเยา โดยตั้งอยู่ที่จังหวัดเชียงราย ก่อตั้งเมื่อ พ.ศ. 2553
ประวัติ.
มหาวิทยาลัยนเรศวร วิทยาเขตสารสนเทศพะเยา โดยศาสตราจารย์พิเศษ ดร.มณฑล สงวนเสริมศรี ที่ปรึกษาคณะกรรมการอำนวยการ ในขณะนั้นดำเนินการประสานงานกับผู้ว่าราชการจังหวัดเชียงรายขอรับการสนับสนุนที่ดินจากจังหวัดเชียงราย บริเวณศูนย์ราชการจังหวัดเชียงราย บ้านฝั่งหมิ่น ต.ริมกก อ.เมือง จ.เชียงราย ซึ่งได้รับอนุมัติให้ใช้ประโยชน์ประมาณ 25 ไร่ โดยดำเนินการก่อสร้างอาคารศูนย์บริการวิชาการและอาคารห้องพักจำนวน 24 ห้อง เปิดทำการเมื่อวันที่ 29 ธันวาคม 2551 โดยใช้ชื่อ มหาวิทยาลัยนเรศวรพะเยา ศูนย์บริการวิชาการเชียงราย ในระยะแรกได้ดำเนินการจัดการเรียนการสอนหลักสูตรวิศวกรรมศาสตรมหาบัณฑิต สาขาวิชาการบริหารงานก่อสร้าง โดยสำนักงานการศึกษาภาคพิเศษเป็นผู้บริหารจัดการ พระราชบัญญัติมหาวิทยาลัยพะเยา พ.ศ. 2553 ภูมิพลอดุลยเดช ป.ร. ให้ไว้ ณ วันที่ 12 กรกฎาคม 2553 เป็นปีที่ 65 16 กรกฎาคม 2553 ประกาศในราชกิจจานุเบกษา ยกฐานะจากมหาวิทยาลัยนเรศวรพะเยา เป็นมหาวิทยาลัยพะเยา และวันที่ 19 กันยายน 2553 สภามหาวิทยาลัย พะเยาอนุมัติยกฐานะศูนย์บริการวิชาการเชียงราย เป็นวิทยาเขตเชียงราย
วิทยาเขตเชียงรายตั้งอยู่บริเวณศูนย์ราชการจังหวัดเชียงราย บ้านฝั่งหมิ่น ตำบลริมกก อำเภอเมือง จังหวัดเชียงราย ซึ่งได้รับอนุมัติให้ใช้ประโยชน์ประมาณ 16 ไร่ เปิดการเรียนการสอน เฉพาะวันเสาร์-อาทิตย์ ในระดับปริญญาโทหลักสูตรการศึกษามหาบัณฑิต (สาขาวิชาบริหารการศึกษา สาขาวิชาหลักสูตรและการสอน) หลักสูตรบริหารธุรกิจมหาบัณฑิต และปริญญาตรี หลักสูตรศิลปศาสตรบัณฑิต สาขาวิชาพัฒนาสังคม (โครงการพิเศษ) และมีโครงการเปิดการเรียนการสอนระดับดุษฎีบัณฑิตในสาขาวิชาต่าง ๆ ต่อไป
เทศบาลตำบลพรานกระต่าย

เทศบาลตำบลพรานกระต่าย เป็นองค์กรปกครองส่วนท้องถิ่นประเภทเทศบาลตำบล มีอาณาเขตครอบคลุมพื้นที่ทั้งหมดของหมู่ที่ 10 กับบางส่วนของหมู่ที่ 1–4, 11 ของตำบลพรานกระต่าย และพื้นที่ทั้งหมดของหมู่ที่ 6, 11, 12 กับบางส่วนของหมู่ที่ 1, 3–5, 7, 8 และ 13 ของตำบลถ้ำกระต่ายทอง อำเภอพรานกระต่าย จังหวัดกำแพงเพชร เดิมมีฐานะเป็นสุขาภิบาลพรานกระต่ายซึ่งจัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 8,631 คน
ในปัจจุบันเทศบาลตำบลพรานกระต่ายเป็นศูนย์กลางของการบริหารราชการ การศึกษา เศรษฐกิจ และสังคมของอำเภอพรานกระต่าย อยู่ห่างจากศาลากลางจังหวัดกำแพงเพชรประมาณ 14 กิโลเมตร อยู่ห่างจากกรุงเทพมหานครประมาณ 377 กิโลเมตรตามทางหลวงแผ่นดินหมายเลข 101
อาณาเขต.
เทศบาลตำบลพรานกระต่ายมีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้
หมู่บ้าน.
พื้นที่เทศบาลตำบลพรานกระต่ายประกอบไปด้วย 16 หมู่บ้าน โดยครอบคลุมพื้นที่ตำบลพรานกระต่ายทั้งหมด 6 หมู่บ้าน และครอบคลุมพื้นที่ตำบลถ้ำกระต่ายทองทั้งหมด 10 หมู่บ้าน ดังนี้
กองบังคับการปราบปรามการค้ามนุษย์

กองบังคับการปราบปรามการค้ามนุษย์ (อักษรย่อ: บก.ปคม.) เป็นหน่วยงานทางการป้องกันและปราบปรามค้ามนุษย์ของกองบัญชาการตำรวจสอบสวนกลาง มีหน้าที่รักษาความสงบเรียบร้อยป้องกันและปราบปรามอาชญากรรมที่เกี่ยวกับการค้ามนุษย์ทั่วราชอาณาจักร ก่อตั้งขึ้นเมื่อวันที่ 30 มิถุนายน พ.ศ. 2548 จัดตั้งขึ้นระเบียบสำนักงานตำรวจแห่งชาติ ว่าด้วยการกำหนดอำนาจหน้าที่ของส่วนราชการในสำนักงานตำรวจแห่งชาติ พ.ศ. 2548 
กองบังคับการประกอบด้วย กองกำกับการ 1-6 ฝ่ายอำนวยการ และกลุ่มงานสอบสวน 
ปัจจุบัน ผู้บังคับการปราบปรามการค้ามนุษย์ คือ พันตำรวจเอก ทรงกลด เกริกกฤตยา
ประวัติ.
กองบังคับการปรามปรามการค้ามนุษย์ก่อตั้งขึ้นเมื่อวันที่ 30 มิถุนายน พ.ศ. 2548 จัดตั้งขึ้นระเบียบสำนักงานตำรวจแห่งชาติ ว่าด้วยการกำหนดอำนาจหน้าที่ของส่วนราชการในสำนักงานตำรวจแห่งชาติ พ.ศ. 2548 โดยมีชื่อว่า "กองบังคับการปราบปรามการกระทำผิดต่อเด็ก เยาวชน และสตรี" 
เมื่อวันที่ 7 สิงหาคม พ.ศ. 2552 กฎกระทรวง แบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ พ.ศ. 2552 ได้กำหนดอำนาจหน้าที่และชื่อว่า "กองบังคับการปราบปรามการกระทำความผิดเกี่ยวกับการค้ามนุษย์"
และในวันที่ 22 มกราคม พ.ศ. 2557 ระเบียบสำนักงานตำรวจแห่งชาติ ว่าด้วยการกำหนดอำนาจหน้าที่ของส่วนราชการสำนักงานตำรวจแห่งชาติ (ฉบับที่ 5) พ.ศ. 2557 ได้เปลี่ยนชื่อเป็น "กองบังคับการปราบปรามการค้ามนุษย์"
ตำรวจกองบังคับการปราบปรามการค้ามนุษย์สามารถจับกุมและช่วยเหลือเด็กที่ถูกพาไปค้าประเวณีหรือถูกพาไปผลิตหรือแพร่สื่อลามก เช่น ยุทธการลูกแกะน้อยออนไลน์ เป็นการจับกุมเครือข่ายโมเดลลิ่งขายบริการทางเพศเด็กออนไลน์ มีเด็กอายุต่ำกว่า 18 ปีเป็นเหยื่อจำนวนกว่า 40 ราย การใช้แรงงานเด็กต่างชาติ อย่างเครือข่ายใช้แรงงานเด็กกัมพูชา เพื่อทางการค้าโดยนำแรงงานไปเดินเร่ขายแว่นตา หรือพวงมาลัย การล่อลวงเด็กเพื่อถ่ายภาพอนาจาร เช่นการจับกุมเครือข่ายล่อลวงเด็กถ่ายภาพและวีดิทัศน์ลามกอนาจารแลกไอเทมเกมออนไลน์
ตรากองบังคับการ.
รูปปั้นข้าราชการตำรวจอุ้มประชาชนที่ได้รับบาดเจ็บโดยมีเด็กยืนเกาะขา แสดงถึงข้าราชการตำรวจในสังกัดกองบังคับการปราบปรามการค้ามนุษย์ ที่มีภารกิจการให้ความช่วยเหลือ และปราบปรามการค้ามนุษย์
รูปดาวแปดแฉก 8 ดวง แสดงถึง หน่วยงานในกองบังคับการปราบปรามการค้ามนุษย์ แบ่งเป็น 8 หน่วย ได้แก่ ฝ่ายอำนวยการ กองกํากับการ 1–6 งานสอบสวน 
ช่อชัยพฤกษ์ แสดงถึง ความเจริญรุ่งเรืองของหน่วยงานที่จะให้ความช่วยเหลือประชาชน ที่ได้รับความเดือดร้อน และการสร้างชื่อเสียงให้กับหน่วยงาน 
ขอบในสีธง แสดงถึง สีของธงชาติไทยเพื่อแสดงให้หน่วยงานต่างชาติทราบว่า คือหน่วยงานปราบปรามการค้ามนุษย์ของประเทศไทย
อี จู-ย็อน (นักร้อง)

อี จู-ย็อน (เกิด 15 มกราคม พ.ศ. 2541) หรือที่รู้จักกันในชื่อ จูย็อน  เป็นนักร้อง พิธีกร ชาวเกาหลีใต้ เขาเป็นที่รู้จักกันในฐานะสมาชิกของบอยแบนด์เดอะบอยซ์จากเกาหลีใต้ โดยเป็นนักเต้นหลักและนักร้องรอง
คิวเอสวาย (รถจักร)

ซีอาร์อาร์ซี ซีดีเอ5บี1 (CRRC CDA5B1) หรือ รถจักรซีชู่เยี่ยน  มีชื่อเล่นว่า รถจักรอุลตร้าแมน เป็นรถจักรดีเซลไฟฟ้าของการรถไฟแห่งประเทศไทย ที่สั่งนำเข้ามาเพื่อใช้ในการทำขบวนรถโดยสารและขบวนรถสินค้า และนำมาทดแทนรถจักรรุ่นเก่าอย่างเช่น จีอี (GE) ที่มีอายุการใช้งานที่มาก สั่งซื้อจากบริษัทซีอาร์อาร์ซีซีชู่เยี่ยน มณฑลเจียงซู ประเทศจีน เมื่อปี พ.ศ. 2565 รถจักรซีชู่เยี่ยนเป็นรถจักรที่ถูกสั่งซื้อมาใช้เพื่อทำขบวนรถโดยสารในรอบ 27 ปี โดยหลังจากการสั่งซื้อรถจักรจีอีเอ (GEA) ตั้งแต่ปี พ.ศ. 2538 ก็ไม่มีการสั่งซื้อรถจักรเพื่อมาทำขบวนรถโดยสารอีกเลยจนถึงปี พ.ศ. 2565 
รถจักร QSY (ล็อตที่ 1: 5201-5220 ล็อตที่ 2: 5221-5235 ล็อตที่ 3: 5236-5250) จำนวนทั้งหมด 50 คัน ปัจจุบันมีบทบาทเป็นอย่างมากกับการทำขบวนรถโดยสารทางไกล ไปเชียงใหม่ หนองคาย อุบลราชธานี และชุมทางหาดใหญ่ โดยหลักๆจะทำขบวนรถด่วนพิเศษ CNR ขบวนรถเร็ว ขบวนรถด่วน และขบวนด่วนพิเศษอื่นๆ อีกทั้งยังมีบทบาทกับรถสินค้าด้วย เช่น ทำขบวนรถสินค้า ICD รถสินค้าขนส่งระหว่างประเทศไปหนองคาย และรถสินค้าระหว่างเมือง 
เนื่องด้วยรถจักร QSY สามารถทำความเร็วสูงสุดได้ที่ 120 กม./ชม. เฉพาะขบวนรถด่วนพิเศษเลขที่ 9/10 23/24 25/26 31/32
ส่วนขบวนรถอื่นๆ นอกเหนือจากขบวนดังกล่าว
จะถูกกำหนดให้ใช้ความเร็วสูงสุด ไม่เกิน 100 กม./ชม. หรือ ต่ำกว่า
ขึ้นอยู่กับชนิดแคร่ล้อของรถโดยสารและรถสินค้าแต่ละขบวน
เช่น บนท.ป.(แดวู) บนอ.ป.(ฮุนได) 100 กม./ชม.
และ บชท. บชส. บสส. บนท. 90กม./ชม. เป็นต้น
รถจักร QSY มาพร้อมกับระบบความปลอดภัย ในรูปแบบ On board จาก ซึ่งระบบนี้ได้มีการใช้อย่างแพร่หลายในโซนยุโรป และเอเชียบางประเทศ เพื่อจัดการเดินขบวนรถได้อย่างปลอดภัยและมีประสิทธิภาพ อีกทั้งระบบนี้ยังช่วยในส่วนของการควบคุมระบบเบรค หรือเครื่องยนต์ เพื่อความปลอดภัยได้
พระโพธิสัตว์กวนอิมบนทะเลแห่งหนานชาน

พระโพธิสัตว์กวนอิมบนทะเลแห่งหนานชาน  หรือ พระโพธิสัตว์กวนอิมแห่งเกาะไหหลำ เป็นประติมากรรมแบบจีนรูปพระโพธิสัตว์กวนอิมสูง 108 เมตร (354 ฟุต) ตั้งอยู่ใกล้กับวัดหนานชานแห่งเมืองซานย่า บนชายฝั่งทางตอนใต้ของมณฑลไห่หนาน ประเทศจีน ประติมากรรมมีสามพักตร์ คือ ด้านหนึ่งหันเข้าหาฝั่งแผ่นดินเกาะไหหลำ (ไห่หนาน) ของประเทศจีน อีกสองด้านหันหน้าออกสู่ทะเลจีนใต้ เป็นนัยของการประทานพรคุ้มครองประเทศจีนและคนทั้งโลก ในปี 2561 นับเป็นประติมากรรมที่สูงเป็นอันดับที่สิบสองของโลก ปัจจุบันยังเป็นรูปประติมากรรมพระโพธิสัตว์กวนอิมที่สูงที่สุดของโลกเมื่อนับรวมความสูงจากส่วนฐาน
ประติมากรรมนี้ใช้เวลาก่อสร้างประมาณ 6 ปี แล้วเสร็จสมบูรณ์และประกอบพิธีเปิดเมื่อวันที่ 24 เมษายน 2548 โดยมีพระสงฆ์ 108 รูป จากกลุ่มพุทธสมาคมต่าง ๆ ในไต้หวัน ฮ่องกง มาเก๊า และจีนแผ่นดินใหญ่ และผู้แสวงบุญหลายหมื่นคน รวมทั้งพระภิกษุจากนิกายเถรวาทและวัชรยาน
โครงสร้าง.
รูปประติมากรรมพระโพธิสัตว์กวนอิมบนทะเลแห่งหนานชานสร้างในท่ายืนบนแท่นดอกบัว ประกอบด้วยสามปางในองค์เดียวกัน คือ ปางประคองพระสูตรไว้ที่พระหัตถ์ซ้ายและทรงแสดงพระวิตรรกมุทราด้วยพระหัตถ์ขวา (แสดงธรรม), ปางถือสายประคำ และปางถือดอกบัว ในนัยยะของ "ปัญญา เมตตา สันติ"
สร้างขึ้นจากโลหะผสม ฉาบด้วยสารเคลือบผิวฟลูออโรพอลิเมอร์ซี่งทนต่อการกัดกร่อนจากความเค็ม มีน้ำหนักประมาณ 2,600 ตัน วางบนตำแหน่งที่รองรับด้วยชั้นหินใต้ทะเล
ที่ตั้ง.
พระโพธิสัตว์กวนอิมบนทะเลแห่งหนานชาน ตั้งอยู่ในเขตท่องเที่ยวเชิงวัฒนธรรมหนานชานซึ่งเป็นเขตมณฑลทางพุทธศาสนาขนาดใหญ่ อยู่ห่างจากซานย่าไปทางตะวันตก 40 กิโลเมตร
ลาสกาลา

ลาสกาลา  หรือชื่อเต็ม เตอาโตรอัลลาสกาลา  เป็นโรงอุปรากรในมิลาน ประเทศอิตาลี 
ภายในโรงอุปรากรมีระเบียงด้านบนที่เรียกว่า "ลอจโจเน" มีไว้สำหรับผู้ที่มีทุนทรัพย์น้อยกว่าในการเข้าชมการแสดง ระเบียงนี้มักแน่นไปด้วยผู้ชื่นชอบและคลั่งไคล้อุปรากร เรียกว่า "ลอจโจนิสตี" ซึ่งจะแสดงออกอย่างตื่นเต้นดีใจอย่างสุดเหวี่ยงหรือเกรี้ยวกราดอย่างหนัก หากเห็นว่านักร้องอุปรากรแสดงได้อย่างยอดเยี่ยมหรือแย่ การแสดงที่ถูกมองว่าแย่จะได้รับ "บัปติศมาไฟ" จากผู้ชมบนระเบียงนี้ เช่นในปี 2006 โรแบร์โต อาลัญญา นักร้องเทเนอร์ เดินลงจากเวทีหลังถูกโห่ร้องระหว่างแสดงอุปรากรเรื่อง "อาอีดา" ทำให้อันโตเนลโล ปาลอมบี นักร้องสำรอง ต้องขึ้นแสดงแทนที่กลางคัน หลังจากนั้นอาลัญญาก็ไม่กลับไปแสดงอุปรากรนี้อีก
อดัม เพจ

สตีเฟน เบลก โวลซ์ (Stephen Blake Woltz; เกิด 27 กรกฎาคม ค.ศ. 1991) เป็นที่รู้จักกันดีในชื่อสังเวียนของเขาว่า "แฮงแมน" อดัม เพจ ("Hangman" Adam Page) เป็นนักมวยปล้ำอาชีพชาวอเมริกันที่เซ็นสัญญากับ All Elite Wrestling (AEW) ซึ่งเขาได้เป็นแชมป์โลก AEW
เขาเริ่มต้นอาชีพของเขาในปี 2008 โดยทำงานในสมาคมอิสระในชื่อ แอดัม เพจ ในปี 2011 เขาเริ่มปรากฏตัวใน Ring of Honor (ROH) ซึ่งเขาอาศัยอยู่เป็นเวลาเจ็ดปี ในปี 2016 เพจได้เข้าร่วมกลุ่มอธรรมอย่าง Bullet Club ซึ่งมีการผลักดันอย่างมากในการเลื่อนตำแหน่ง หลังจากที่เขาเข้าร่วม เขาเปลี่ยนกิมมิคของเขาเป็น แฮงแมน แอดัม เพจ หรือ แฮงแมน เพจ พร้อมด้วยสมาชิก Bullet Club The Young Bucks แล้ว เขายังได้แชมป์ ROH World Six-Man Tag Team Championship เพจยังทำงานร่วมกับค่ายมวยปล้ำญี่ปุ่น New Japan Pro-Wrestling (NJPW) เนื่องจาก ROH มีข้อตกลงกับ NJPW ในปี 2018 สมาชิก Bullet Club Cody Rhodes และ The Young Bucks ออกจาก ROH และเริ่มเลื่อนตำแหน่ง All Elite Wrestling เพจออกจาก ROH และเซ็นกับ AEW ด้วย เพจเข้าร่วมในทัวร์นาเมนต์เพื่อตำแหน่งแชมป์โลก AEW คนแรก แต่พ่ายแพ้ในรอบชิงชนะเลิศกับคริส เจริโค หลายเดือนต่อมา เขาได้แชมป์ AEW World Tag Team Championship ร่วมกับ Kenny Omega; ในปี 2021 เขาเอาชนะโอเมกาเพื่อคว้าแชมป์โลก AEW
ชัง ดง-ยุน

<ns>0</ns>
 <revision>
 <parentid>11646101</parentid>
 <timestamp>2024-11-07T04:09:05Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-ko| → {{langx|ko|</comment>
 <origin>11892859</origin>
 <model>wikitext</model>
 <format>text/x-wiki</format>
ชัง ดง-ยุน ({{langx|ko|장동윤, Jang Dong-yoon}} เกิด 12 กรกฎาคม ค.ศ. 1992) เป็นนักแสดงชาวเกาหลีใต้ มีชื่อเสียงจากบทบาทนำในละครโทรทัศน์ยอดนิยมเรื่อง "นักเรียนอลวน มัธยมอลเวง" (2017) "ลำนำรักจำแลง" (2019) และ"ค้น ล่า ท้ามัจจุราช" (2020)
บรูนู กีมาไรส์

บรูนู กีมาไรส์ โรดรีกิส โมรา (เกิด 16 พฤศจิกายน ค.ศ. 1997) หรือรู้จักกันในชื่อ บรูนู กีมาไรส์ เป็นนักฟุตบอลชาวบราซิลที่เล่นในตำแหน่งกองกลางตัวรับให้แก่นิวคาสเซิลยูไนเต็ดในพรีเมียร์ลีกและทีมชาติบราซิล
สโมสรอาชีพ.
ช่วงแรก.
กีมาไรส์เกิดที่ย่านเซากริสตอเวาในรีโอเดจาเนโร เขามาจากทีมเยาวชนของเอาดักส์ ต่อมาในวันที่ 9 เมษายน ค.ศ. 2015 เขาในวัย 17 ปี ได้ลงเล่นระดับอาชีพเป็นครั้งแรกในช่วงสามนาทีสุดท้ายของเกม ช่วยให้ทีมเอาชนะบรากังชีนู 2–1
กีมาไรส์มีชื่อในทีมชุดแรกในฤดูกาล 2017 หลังจากที่ทำผลงานได้ดีในการแข่งขันกอปาเซาเปาลูจีฟูชีบอลฌูนียอร์
อาตแลชีกูปารานาเอ็งซี.
วันที่ 11 พฤษภาคม ค.ศ. 2017 กีมาไรส์ถูกปล่อยยืมตัวให้แก่อาตแลชีกูปารานาเอ็งซีจนถึงเดือนเมษายน ค.ศ. 2018 และมีชื่อลงทะเบียนในทีมชุดอายุไม่เกิน 23 ปี
กีมาไรส์ลงเล่นนัดแรกในแซรียีอาเมื่อวันที่ 17 มิถุนายน ค.ศ. 2017 โดยลงเล่นเป็นตัวสำรองในครึ่งหลังแทนที่เดย์วีจีในนัดที่ทีมบุกไปแพ้อาตแลชีกูกอยยานีเย็งซี 1–0 ต่อมาในวันที่ 1 มีนาคม ค.ศ. 2018 เขาได้เซ็นสัญญาถาวรกับทีมจนถึงปี 2021
กีมาไรส์ทำประตูแรกให้แก่ทีมชุดใหญ่เมื่อวันที่ 10 มีนาคม ค.ศ. 2018 ช่วยให้ทีมเปิดบ้านเอาชนะฮิวบรังกูดูปารานา ไปได้ 7–1 ในการแข่งขันกังเปโอนาตูปารานาเอ็งซี เขาได้กลายเป็นผู้เล่นตัวหลักภายใต้การคุมทีมของชียากู นูนิส และในวันที่ 5 กุมภาพันธ์ ค.ศ. 2019 เขาได้รับการขยายสัญญาไปจนถึงปี 2023
ลียง.
วันที่ 30 มกราคม ค.ศ. 2020 กีมาไรส์ได้เซ็นสัญญากับลียงในลีกเอิงด้วยสัญญา 4 ปีครึ่ง ค่าตัวที่ได้รับรายงานอยู่ที่ 20 ล้านยูโร
เกียรติประวัติ.
อาตแลชีกูปารานาเอ็งซี
บราซิล อายุไม่เกิน 23 ปี
รางวัลส่วนตัว
เดอะยังบักส์

เดอะยังบักส์ (The Young Bucks) เป็นทีมแท็กมวยปล้ำอาชีพชาวอเมริกันและโปรโมเตอร์ ซึ่งประกอบด้วยพี่น้อง Matthew Matthew และ Nicholas Massie ซึ่งรู้จักกันในชื่อ Matt และ Nick Jackson ตามลำดับ พวกเขาเซ็นสัญญากับ All Elite Wrestling ซึ่งเป็นแชมป์ AEW World Tag Team ยาวนานที่สุดและคว้าอันดับ 1 แท็กทีมแห่งปี 2021 ของ PWI นอกสังเวียน พี่น้องทำหน้าที่เป็นรองประธานบริหารของบริษัท
Young Bucks ยังเป็นที่รู้จักจากผลงานของพวกเขาใน New Japan Pro-Wrestling (NJPW) และ Ring of Honor (ROH) ซึ่งพวกเขากลายเป็นสมาชิกคนสำคัญของกลุ่ม NJPW ฝ่าย Bullet Club หลังจาก "สงครามกลางเมือง" ในปี 2018 The Young Bucks, Kenny Omega, "Hangman" Adam Page, Marty Scurll และ Cody Rhodes ก่อตั้ง The Elite พวกเขาได้แสดงสำหรับการโปรโมตอิสระต่าง ๆ ของอเมริกา โดยเฉพาะอย่างยิ่ง Pro Wrestling Guerrilla (PWG) และเคยทำงานให้กับ Total Nonstop Action Wrestling (TNA) ในชื่อ Generation Me ภายใต้ชื่อ Max และ Jeremy Buck บนเซอร์กิตอิสระ พวกเขาได้รับรางวัลมากมายเช่นกัน รวมถึงสี่สมัยในฐานะ PWG World Tag Team Champions และเป็นทีมเดียวที่ชนะการแข่งขัน Dynamite Duumvirate Tag Team Title Tournament ประจำปีของ PWG ถึงสามครั้ง (2009, 2011 และ 2013)
พวกเขาจัด IWGP Junior Heavyweight Tag Team Championship เป็นประวัติการณ์ถึงเจ็ดครั้ง ครองแชมป์ ROH World Tag Team Champions สามครั้ง ครองแชมป์แท็กทีมแทกทีมรุ่น NEVER Openweight 6 คนของ NJPW 3 สมัย (สองครั้งกับเพื่อนร่วมทีม The Elite Kenny Omega และอีกครั้งกับ Marty Scurll) สองสมัยเป็นแชมป์แท็กทีม ROH World Six-Man (ครั้งแรกกับเพื่อนร่วมทีมชั้นยอด Adam "Hangman" Page แล้วตามด้วย Cody) และ IWGP, AEW และ AAA World Tag Team Champions คนละครั้ง ทั้งหมดรวมกันระหว่าง AEW, ROH, NJPW และ AAA พวกเขาได้จัด World Tag Team Championships หกครั้ง, Jr. Heavyweight Tag Team Championships เจ็ดครั้ง และ Six-Man Tag Team Championships ห้าครั้ง (พร้อมเพื่อนร่วมคอกม้าหลายคน)
สองครั้ง ครั้งแรกในปี 2014 และอีกครั้งในปี 2016 พวกเขาจัด ROH World, PWG World และ IWGP Junior Heavyweight Tag Team Championships พร้อมกัน และในปี 2018 พวกเขาจัด IWGP Tag Team, ROH World Six-Man และ NEVER Openweight ตำแหน่ง 6-Man พร้อมกัน พวกเขาเป็นคู่แรก (และปัจจุบันเท่านั้น) ที่ชนะการแข่งขันทั้ง 3 รายการของ NJPW (IWGP Tag Team, IWGP Jr. Heavyweight Tag Team และ NEVER Openweight 6-Man Tag Team) ด้วยกัน
แมลคัม เกลเซอร์

แมลคัม เออร์วิง เกลเซอร์ (15 สิงหาคม พ.ศ. 2471 – 28 พฤษภาคม พ.ศ. 2557) เป็นนักธุรกิจและเจ้าของทีมกีฬาชาวอเมริกัน เขาเป็นประธานและประธานเจ้าหน้าที่บริหารของเฟิสต์แอลลายด์คอร์เพอเรชันซึ่งเป็นบริษัทที่ถือหุ้นใหญ่สำหรับผลประโยชน์ทางธุรกิจที่หลากหลายของเขา และเป็นเจ้าของทั้งแมนเชสเตอร์ยูไนเต็ดในพรีเมียร์ลีก และแทมปาเบย์บักคาเนียส์ในเนชันแนลฟุตบอลลีก
ชีวิตในวัยเด็ก.
เกลเซอร์เกิดในเมืองรอเชสเตอร์ รัฐนิวยอร์ก เป็นบุตรคนที่ห้าในเจ็ดคนของเอบราฮัมและแฮนนาห์ เกลเซอร์ ผู้อพยพชาวลิทัวเนียเชื้อสายยิว เขาเริ่มทำงานในธุรกิจชิ้นส่วนนาฬิกาของบิดาเมื่ออายุ 8 ปี เมื่อบิดาเสียชีวิตขณะที่เกลเซอร์มีอายุ 15 ปี เขาก็เข้าสู่โลกธุรกิจ เกลเซอร์เดินขายนาฬิกาแบบเคาะประตูบ้านเพื่อช่วยหาเลี้ยงครอบครัว สำนักข่าวรอยเตอร์ส อ้างคำพูดของเกลเซอร์ว่าการตายของพ่อของเขา “อาจเป็นเรื่องน่าเศร้าที่สุดที่เคยเกิดขึ้นในชีวิตของฉัน แต่มันก็ดีในทางหนึ่ง” เพราะ “มันทำให้ฉันกลายเป็นลูกผู้ชาย” เขาเข้าเรียนที่ Samson College ในเมือง Romulus รัฐนิวยอร์ค เป็นเวลาสั้น ๆ ก่อนจะทำงานเต็มเวลาเป็นช่างซ่อมเครื่องประดับและนาฬิกา ชายร่างเล็กที่มีหนวดเคราสีแดง สื่อเรียกเขาว่า "ภูติจิ๋ว"
แมนเชสเตอร์ยูไนเต็ด.
เกลเซอร์ เข้าซื้อกิจการของยูไนเต็ด ด้วยมูลค่า 790 ล้านปอนด์โดยการทยอยซื้อผู้ถือหุ้นของยูไนเต็ด ระหว่างปี พ.ศ. 2546 ถึง พ.ศ. 2548การเทคโอเวอร์ของเกลเซอร์ถูกประท้วงโดยแฟน ๆ ของยูไนเต็ดส่วนใหญ่เนื่องจากปัญหาทางการเงินเมื่อเกลเซอร์ป่วยด้วยโรคหลอดเลือดในสมองแตกในเดือนเมษายน พ.ศ. 2549 โจเอลและอัฟราม ลูกชายของเขาเข้ามาบริหารสโมสรต่อ และครอบครัวของเขายังคงควบคุมสโมสรต่อไปหลังจากที่เกลเซอร์เสียชีวิตในปี พ.ศ. 2557 โดยสัดส่วนการถือหุ้น 90% ในสโมสรได้ถูกแบ่งเท่าๆ กันให้กับลูกๆทั้งหกคนของเกลเซอร์
ถ้ำนาคา

ถ้ำนาคา เป็นถ้ำในพื้นที่อุทยานแห่งชาติภูลังกา อำเภอบึงโขงหลง จังหวัดบึงกาฬ มีจุดเด่นของลักษณะหินเกิดจากการกัดกร่อน มีลวดลายคล้ายเกล็ดงู
การค้นพบ.
ถ้ำนาคาเป็นถ้ำที่ถูกค้นพบเมื่อราว พ.ศ. 2563 โดยมีกลุ่มนักท่องเที่ยวที่เป็นลูกศิษย์ของพระอาจารย์วินิจ สุเมโทร จากวัดถ้ำชัยมงคล ได้บันทึกภาพกลุ่มหินที่เกิดการกัดกร่อน มีลวดลายคล้ายเกล็ดปลาหรือเกล็ดงู ประกอบกับการโค้งตัวของหินทำให้รูปร่างโดยรวมคล้ายกับการขดตัวของงูใหญ่หรือพญานาค และโพสต์รูปภาพเหล่านั้นขึ้นบนสื่อโซเชียล และเกิดการกระจายข่าวไปตามความเชื่อส่วนบุคคลจนเป็นที่โด่งดัง 
ถ้ำนาคาเปิดให้นักท่องเที่ยวเข้าชมครั้งแรกเมื่อวันที่ 1 กรกฎาคม พ.ศ. 2563 เป็นแหล่งท่องเที่ยวที่นิยมมาก แม้จะอยู่ในช่วงการระบาดทั่วของโควิด-19 ในประเทศไทย
ลักษณะทางกายภาพ.
ถ้ำนาคาเป็นถ้ำขนาดเล็ก การเข้าถึงต้องเดินขึ้นเขาจากวัดถ้ำชัยมงคลขึ้นไปตามบันไดที่ชันมากหลายช่วง ประมาณไม่ต่ำกว่า 600 ขั้น ใช้เวลาเดินขึ้นจนไปถึงถ้ำประมาณ 1 ชั่วโมงครึ่ง 
หินเกิดจากการกัดกร่อน มีลวดลายคล้ายเกล็ดงู มีความสูง 5–30 เมตร บริเวณดังกล่าวเป็นหินทรายขนาดใหญ่ ทางธรณีวิทยา เรียกกันว่า "ซันแครก" (Sun Crack) หรือ "หมอนหินซ้อน" ลักษณะการแตกผิวหน้าของหิน เกิดจากการเปลี่ยนแปลงของอุณหภูมิที่แตกต่างกัน ระหว่างกลางวันและกลางคืนอย่างรวดเร็ว ทำให้หินเกิดการขยายตัวและหดตัวสลับไปมา จนแตกเป็นลายเหลี่ยม ต่อมามีการผุผังและกัดเซาะโดยน้ำและอากาศในแนวดิ่ง ทำให้เกิดลักษณะเป็นชั้น ๆ จากการคำนวณแล้วหินทรายชนิดนี้มีอายุประมาณ 70 ล้านปี เป็นหินที่เกิดในยุคครีเทเชียสตอนปลาย
ตำนานและความเชื่อ.
มีความเชื่อว่ากลุ่มหินรูปงู อาจจะเป็นงูยักษ์ตายแล้วกลายเป็นหิน เมื่อหลายร้อยล้านปีมาแล้ว งูยักษ์พอตายลงยังไม่เน่าเปื่อยก็โดยทับถมด้วยดินหินมานับล้านปี จนแร่ธาตุจับเกาะในตัวงูกลายเป็นหิน ผูกเข้ากับตำนานท้องถิ่นทีว่า องค์อือลือเคยอาศัยอยู่ เป็นราชาผู้ถูกสาปให้เป็นพญานาค ทำให้เมืองล่มสลายกลายเป็นบึงโขงหลง องค์อือลือจะพ้นคำสาปก็ต่อเมื่อบังเกิดเมืองขึ้นใหม่ ปัจจุบันเชื่อกันว่า เมืองที่ว่านี้อยู่ที่บึงโขงหลง จังหวัดบึงกาฬ
รายการอ้างอิง.
<templatestyles src="Reflist/styles.css" />
พระตำหนักแคลเรนซ์

พระตำหนักแคลเรนซ์ หรือ แคลเรนซ์เฮาส์  คือตำหนักหนึ่งของพระราชวงศ์สหราชอาณาจักร ตั้งอยู่ที่ถนนเดอะมอลล์ นครเวสต์มินสเตอร์ กรุงลอนดอน สร้างขึ้นเมื่อปีค.ศ. 1825-1827 โดยอยู่ติดกับพระราชวังเซนต์เจมส์ แรกสร้างขึ้นเพื่อเป็นที่ประทับของดยุกแห่งแคลเรนซ์ ซึ่งต่อมาคือ พระเจ้าวิลเลียมที่ 4 ในเวลาที่ผ่านมานั้นได้มีการปรับปรุงเปลี่ยนแปลงมากมายทั้งภายในและภายนอก โดยครั้งใหญ่ที่สุดนั้นคือภายหลังจากสงครามโลกครั้งที่สอง ซึ่งตำหนักได้ถูกทำลายลงเกือบทั้งหมดโดยคงเหลือโครงสร้างเพียงเล็กน้อยจากการสร้างครั้งแรกโดยสถาปนิกจอห์น แนช ในปัจจุบันตัวพระตำหนักได้ถูกขึ้นทะเบียนเพื่อการพิทักษ์ เกรด 1 โดยสำนักงานมรดกแห่งชาติอังกฤษ (National Heritage List of England) ในปัจจุบันพระตำหนักถูกเปิดให้เข้าชมได้ปีละครั้งช่วงฤดูร้อนในเดือนสิงหาคมกินเวลาหนึ่งเดือนทุกๆ ปี 
พระตำหนักแคลเรนซ์เป็นที่ประทับอย่างเป็นทางการในกรุงลอนดอนของสมเด็จพระเจ้าชาลส์ที่ 3 และสมเด็จพระราชินีคามิลลา โดยตั้งแต่ปี ค.ศ. 2003 เป็นต้นมา คำว่า "พระตำหนักแคลเรนซ์" ใช้เป็นคำเรียกแทนกองงานในพระองค์ของพระประมุขและคู่อภิเษกสมรสแห่งสหราชอาณาจักรพระองค์ปัจจุบัน (ในสมัยก่อนหน้าเคยใช้ว่า "พระราชวังเซนต์เจมส์") เจ้าชายวิลเลียม เจ้าชายแห่งเวลส์ ยังเคยประทับที่นี่ในช่วงปีค.ศ. 2003 จนถึงเดือนเมษายน ค.ศ. 2011 และเจ้าชายแฮร์รี ดยุกแห่งซัสเซกซ์ ในระหว่างปีค.ศ. 2003 จนถึงเดือนมีนาคม ค.ศ. 2012 นอกจากนี้ในช่วงปีค.ศ. 1953 จนถึงค.ศ. 2002 ยังเคยเป็นที่ประทับส่วนพระองค์ใน สมเด็จพระราชินีเอลิซาเบธ พระราชชนนี และก่อนหน้านั้น พระตำหนักแคลเรนซ์ยังเคยเป็นที่ประทับของสมเด็จพระราชินีนาถเอลิซาเบธที่ 2 เมื่อครั้งยังดำรงพระอิสริยยศเป็นเจ้าหญิงอลิซาเบธ
วัดสว่างอารมณ์ (อำเภอปากคาด)

วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโนนศิลา อำเภอปากคาด จังหวัดบึงกาฬ
วัดสว่างอารมณ์ หรือ วัดถ้ำศรีธน ตั้งวัดเมื่อวันที่ 23 มีนาคม 2425 โดยท้าวขุนไกรซึ่งอพยพมาจากฝั่งลาวมาตั้งบ้านเรือนอยู่ริมแม่น้ำโขง ใกล้บ้านห้วยคาด ภายหลังได้ตั้งหมู่บ้านที่ชื่อ "บ้านปากคาด" ภายหลังชาวบ้านได้ร่วมกันสร้างวัดบนที่ดินของนายจันทรา ไกรราช ซึ่งเป็นบุตรชายของท้าวขุนไกร วัดได้รับพระราชทานวิสุงคามสีมา เมื่อวันที่ 15 เมษายน พ.ศ. 2517 เหตุที่ชื่อว่า วัดถ้ำศรีธน เพราะมีตำนานพื้นบ้านเล่าว่าท้าวศรีธนแห่งเมืองเปงจานนคร ได้มาร่ำเรียนวิชาอาคมกับพระฤๅษียังสถานที่แห่งนี้ ชาวบ้านเชื่อว่ายังมีหลักฐานตามตำนานปรากฏอยู่ทั้งถ้ำฤๅษี หินที่ท้าวศรีธนใช้ลองดาบ รวมทั้งหลักเสมาโบราณ
อุโบสถเป็นรูประฆังคว่ำ ตั้งอยู่บนก้อนหินใหญ่ และเป็นจุดชมทิวทัศน์แม่น้ำโขง และที่ใต้ก้อนหินใหญ่เป็นที่ประดิษฐานของพระพุทธรูปไสยาสน์ปางปรินิพพาน
รางรักพรางใจ

รางรักพรางใจ เป็นนวนิยายแนว โรแมนติก ดราม่า สืบสวน ของ ชมบุหลัน ถูกนำมาสร้างเป็นละครโทรทัศน์ ปี 2564 เคยวางตัวนักแสดงเป็น โก้ วศิน อัศวนฤนาท และ มิน พีชญา วัฒนามนตรี แต่นางเอกได้หมดสัญญากับทางช่องเลยถูกช่องสั่งถอนตัวจากละครเรื่องนี้ และเช่นเดียวกับพระเอกที่ขอถอนตัวจากละครเรื่องนี้เช่นกัน เลยได้นำ ปูเป้ เกศรินทร์ น้อยผึ้ง และ โดนัท ภัทรพลฒ์ เดชพงษ์วรานนท์มาประกบคู่อีกครั้ง